# Districte de Medak

El districte de Medak (Telugu: మెదక్ జిల్లా, urdú: میدک ضلع) és una divisió administrativa d'Andhra Pradesh amb capital a Sangareddi. Té una població de 2.670.097 habitants i una superfície de 9.699 km². Agafa el nom del fort de Medak a uns 100 km al nord-oest d'Hyderabad.
Administrativament està dividit en 45 mandals:
1. Manoor
2. Kangti
3. Kalher
4. Narayankhed
5. Regode
6. Shankarampet 7. Alladurg
8. Tekmal
9. Papannapet
10. Kulcharam
11. Medak
12. Shankarampet 13. Ramayampet
14. Dubbak
15. Mirdoddi
16. Siddipet
17. Chinna Kodur 18. Nanganur
19. Kondapak
20. Jagadevpur
21. Gajwel
22. Doultabad
23. Chegunta
24. Yeldurthy
25. Kowdipalle
26. Andole
27. Raikode
28. Nyalkal
29. Jharasangam 30. Zahirabad
31. Kohir 32. Munpalle 33. Pulkal 34. Sadasivpet 35. Kondapur 36. Sangareddy 37. Patancheru 38. Ramachandrapuram 39. Jinnaram 40. Hathnoora 41. Narsapur 42. Shivampet 43. Tupran 44. Wargal 45. Mulug

## Història

Formà part de l'antic regne hindú de Warangal. El 1309 el general i ministre Malik Kafur amb un exèrcit, va avançar cap al territori i va conquerir Medak en el seu camí a Warangal. Al segle xiv va formar part dels dominis bahmànides i quan l'estat es va fragmentar al final del segle xv i començament del XVI, va quedar en mans dels kutubshàhides de Golconda. El 1687 va passar amb aquest sultanat a l'Imperi Mogol. El 1724 va quedar en poder del Nizam al-Mulk, subadar del Dècan, que va establir la capital a Hyderabad i va ser conegut com el nizam d'Hyderabad. Al segle xix en l'organització administrativa d'aquest estat, fou part de la divisió de Bidar i des de 1905 de la divisió de Medak Gulshanabad, sempre dins el principat d'Hyderabad. La superfície era de 5.193 km² dels quals 2.217 km² eren terres en jagir o paigah. Hi havia 634 ciutats i pobles amb una població de:
* 1881: 326.720
* 1891: 364.735
* 1901: 366.722
Les ciutats eren Medak, Lingampet, Siddipet (incorporada al districte el 1905, abans del districte de Karimnagar), Sadaseopet i Sangareddi o Sangareddipet. Aquesta darrera era la capital. Vers el 90% de la població eren hindús i el 10% musulmans. La llengua principal era el telugu.
Administrativament estava format per 6 talukes i els estats jagirs i paigah. les talukes fins al 1905 eren:
* Medak
* Ramayampet
* Baghat
* Kalabgur
* Andol
* Tekmal
El 1905 Tekmal fou unida a Andol, i Ramayampet repartida entre Medak i la taluka de Kamareddipet al districte de Nizamabad (Indur); Ibrahimpatan fou agregada a Baghat des del districte de Mahbubnagar i Siddipet des del de Karimnagar (Elgandal). Després d'això van quedar cinc talukes: Medak, Siddipet, Baghat, Kalabgur i Andol. Hi havia a més tres subdivisions:
* Primera subdivisió
** Medak
** Siddipet
* Segona subdivisió
** Andol
* Tercera subdivisió
* Kalabgur
* Baghat
Els quatre principals jagirs eren:
* Hatnura
* Narsapur
* Narsingi
* Nawabpet
La taluka de Medak tenia una superfície de 930 km² i una població el 1901 de 65.852 habitants. Tenia dues ciutats, Medak (8.511 habitants el 1901), que era la capital, i Lingampet, i 89 pobles dels quals 19 eren en jagir. El jagir de Narsingi tenia 11 pobles i una població de 8.093 habitants i estava a la part sud amb una superfície de 93 km².

## Arqueologia

Els llocs més interessants són:
* El fort de Medak
* Patancheru, a uns 25 km al nord-oest d'Hyderabad (ciutat) amb diversos temples hindús i on s'han trobat antigues monedes
* Andol, amb una mesquita
* Komatur, també amb una mesquita
* Temples hindús a Chatkur, Kalabgur, Kandi, Nandj, Patancheru i Venkatapur
* Yedupailu, al sud-est de Medak, un lloc de pelegrinatge al punt on s'uneixen set afluents del Manjra

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.

## Nota

* ↑ «Medak district profile.APOnline». Arxivat de l'original el 2014-02-10. [Consulta: 19 novembre 2009].